
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση απόφασης Δημοτικού Συμβουλίου Λουτρακιού - Περαχώ¬ 
ρας .περί τροποποίησης του ΟΕΤ . ν’................, 1 & 

Τροποποίηση των αριθ. ΓΓ. 4430/25.6.81, ΓΓ. 2397/1.4.82. 

και ΓΡ 822/2.2.88 αποφάσεων του Νομάρχη Πρέβεζας ... 2 
Διαπίστωση σύστασης θέσης μουσικού στη Δημοτική Φιλαρμονική 
Ρεθύμνης . 3 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 13361 (1) 

Έγκριση απόφασης Δημοτικού Συμβουλίου Λουτρακιού - Περαχώρας 
περί τροποποίησης του ΟΕΥ. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1) Τις διατάξεις του άρθρ. 12 Ν. 1188/81 όπως τροποποιήθηκαν 
με τις διατάξεις του άρθρ. 26 παρ. 1 Ν. 1832/89. 

2) Την αριθμ. 57/91 απόφαση του Δημοτικού Συμβουλίου περί τρο¬ 
ποποίησης του ΟΕΤ του Δήμου Λουτρακιού - Περαχώρας. 

3) Την σύμφωνη γνωμοδότηστη του Υπηρεσιακού Συμβουλίου του 
άρθθ. 14 Ν. 1586/86 που διατυπώθηκε στο αριθμ. 2/91 πρακτικό αυ¬ 
τού, αποφασίζουμε: 

Εγκρίνουμε την αριθμ. 57/91 απόφαση του Δημοτικού Συμβουλίου 
Λουτρακιού - Περαχώρας περί προσαρμογής τοου ΟΕΥ του ανωτέρω 
Δήμου διαμορφωμένου αυτού ως κάτωθι: 

Άρθρο Ιο 

Συγκρότησή Υπηρεσιών 

Τις υπηρεσίες του Δήμου συγκροτούν: 

Λ. Η γραμματεία Δημοτικής Πολιτικής 

Β. Η Δ/νση Διοικητικών - Οικονομικών Υπηρεσιών . 

Γ. Η Δ/νση Τεχνικών Υπηρεσιών 

Άρθρο 2ο 

Τμήματα - Γραφεία 

Η Γραμματεία και οι Δ/νσεις διαιρούνται και υποδιαιρούνται στα κα¬ 
τωτέρω τμήματα και γραφεία: 

Α'. Γραμματεία Δημοτικής Πολιτικής 

1. Γραφείο Δημάρχου 

2. Γραφείο Δημοσίων Σχέσεων και Τύπου 

3. Γραφείο Προγραμματισμού 

4. Γραφείο Τουρισμού 

5. Γραφείο Νομικών Υπηρεσιών 

6. Γραφείο Κοινωνικής Πολιτικής 

7. Γραφείο Νομικών Προσώπων Δήμου - Προγραμματικών Συμβά¬ 
σεων 

8. Γραφείο Δημοτικής Αστυνομίας. 


Β. Διεύθυνση Διοικητικών - Οικονομικών Υπηρεσιών. 

1. Διοικητικό Τμήμα 

ε.ε. Γραφείο Δημοτικού Συμβουλίου και Δημαρχιακής Επιτροπής. 

. 1.2. Γραφείο Δημοτολογίων -, Μητρώων Αρρένων - Στρατολο¬ 
γίας. 

1 3 Γραφείο Πρωτοκόλλου - Διεκπεραίωσης - Αρχείου. 

1.4. Γραφείο Κλητήρων - Γενικών Καθηκόντων. . 

1.5. Γραφείο Δακτυλογραφίας. 

1.6. Γραφείο Μεταβολών Προσωπικού. 

1.7. Γραφείο Αγροτοκτηνοτροφικών και Δασικών Υποθέσεων. 

2. Οικονομικό Τμήμα 

2.1. Γραφείο Εσόδων. 

2.2. Γραφείο Βεβαίωσης Φόρου Εμπορίας Νερού και Δημοτικού Τέ¬ 
λους 5%. 

2.3. Γραφείο Προμηθειών. 

2.4. Γραφείο Εξόδων - Λογιστηρίου. 

2.5. Γραφείο Μισθοδοσίας και Ασφάλισης Προσωπικού. 

2.6. Γραφείο Δημοτικής Περιουσίας. 

2.7. Δημοτικό Ιατρείο. 

2.8. Γραφείο Ε.Ο.Κ. 

2.9. Γραφείο Έκδοσης Αδειών Ίδρυσης Καταστημάτων. 

2.10. Γραφείο Παραλαβής - Αποθήκης Υλικών. 

Γ. Διεύθυνση Τεχνικών Υπηρεσιών. 

1. Τεχνικό Τμήμα 

1.1. Γραφείο Μελετών - Έργων - Κατασκευών. 

1.2. Αυτοτελές Γραφείο Πολεοδομικών Εφαρμογών και Τροποποιή¬ 
σεων Σχεδίων Πόλης. 

1.3. Γραφείο Σχολείων - Αθλητισμού - Ιατρείων. 

1.4. Γραφείο Συντήρησης - Επισκευής Έργων. 

1.5. Γραφείο Αρχαιολογικών Χώρων - Συντήρησης Μνημείων και 
Αναστηλώσεων. 

1.6. Γραφείο Ηλεκτρομηχανολόγικών Έργων - Μελετών - Προμη¬ 
θειών. 

2. Τμήμα Ύδρευσης 

2.1. Γραφείο Ύδρευσης. 

2.2. Γραφείο Άρδευσης. 1 

2.3. Γραφείο Αποχέτευσης. 

2.4. Γραφείο Δημοτικού Φωτισμού και Εγκαταστάσεων. 

2.5. Γραφείο Υγειονομικής Προστασίας Νερών. 

2.6. Γραφείο Ιαματικών Νερών. 

3. Τμήμα Καθαριότητας. 

3.1. Γραφείο Καθαριότητας. - 

3.2. Γραφείο Κίνησης-Συντήρησης Αυτοκινήτων. 

3.3. Γραφείο Καθαριότητας θάλασσας και Ακτών. 

3.4. Γραφείο Υγειονομικού. 

4. Τμήμα Κοινωνικών Λειτουργιών. 

4.1. Γραφείο Κήπων-Παιδικών Χαρών-Πρασίνου. 

4.2. Γραφείο Σφαγείων. 

4.3. Γραφείο Λαϊκών Αγορών. 

4.4. Γραφείο Νεκροταφείου. 

4.5. Γραφείο Πυροπροστασίας και Προστασίας Περιβάλλοντος. 

Άρθρο 3. 

Καθήκοντα - Αρμοδιότητες 

Γραφείο Δημάρχου 

Κάνει κάθε εργασία που του αναθέτει ο Δήμαρχος και δεν ανήκει στις 
αρμοδιότητες των άλλων υπηρεσιών και διεκπεραιώνει την προσωπική 
(αλληλογραφία του Δημάρχου. Καθαρίζει τις ημέρες και ώρες που θα δέ¬ 
χεται ο Δήμαρχος τους δημότες, επιτροπές και υπηρεσιακούς παράγο¬ 
ντες. Κρατά βιβλία συνεντεύξεων, επιτροπών και συμβουλίων που μετέ¬ 
χει ο Δήμαρχος. Κρατά βιβλίο εισερχομένων - εξερχομένων στο Γρα¬ 
φείο εγγράφων. „ 

2. Γραφείο Δημοσίων Σχέσεων και Τύπου. 

Προγραμματίζει και οργανώνει τις γιορτές - τελετές - δεξιώσεις - 
γεύματα - διαλέξεις - συνεδριάσεις - ημερίδες κ.λ.π. Οργανώνει την 
υποδοχή και την φιλοξενία ελλήνων και ξένων προσκεκλημένων του Δή¬ 
μου. Είναι υπεύθυνο για την υλοποίηση των πρωτοκόλλων συνεργασίας 
με αδελφοποιημένες πόλεις του εξωτερικού. Ενημερώνει το κοινό και 
ασχολείται με τη σύνταξη και έκδοση ενημερωτικών εντύπων. Προβάλ¬ 
λει τις δραστηριότητες του Δήμου από τα μέσα μαζικής ενημέρωσης. 
Κρατά αρχείο των δημοσιεύσεων του Τύπου, που αφορούν το Δήμο, κα¬ 
θώς και θεμάτων που αφορούν την τοπική Αυτοδιοίκηση. Κρατά Αρχείο 
φωτογραφίας και 8ΕΙϋΕ5 έργων, υπηρεσιών κ.λ.π. του Δήμου. 

3. Γραφείο Προγραμματισμού. 

Προγραμματίζει όλες τις δραστηριότητες του Δήμου, μεσοπρόθεσμες- 
και μακροπρόθεσμες. Σχεδιάζει το τεχνικό πρόγραμμα του Δήμου λαμ- 
βάνοντας υπόψη το πρόγραμμα της Δημοτικής Αρχής, τις ανάγκες για 
επείγοντα έργα και έργα υποδομής, τα αιτήματα των κατοίκων και τις 
προτάσεις των φορέων. Βοηθά στην υλοποίηση του προγράμματος του 
Δήμου. Μελετά την αναγκαιότητα των έργων, υπηρεσιών κ.λ.π., λυγί¬ 
ζοντας το κόστος αυτών, την πηγή προέλευσης των χρημάτων για κα¬ 
τασκευή τους, την ιεράρχηση των έργων και την ανταποδοτικότητά 
τους. 

4. Γραφείο Τουρισμού 

Μεριμνά για όλα τα θέματα που άπτονται της τουριστικής προβολής 
και διαφήμισης του Δήμου. Φροντίζει για την σωστή εμφάνιση του Δή¬ 
μου στις Εκθέσεις Τουρισμού που γίνονται στην Ελλάδα και το εξωτε¬ 
ρικό. Δίνει πληροφορίες στο κοινό και τους επισκέπτες για τα τουριστικά 
«αξιοθέατα της περιοχής μας. Συνεργάζεται με τον Ε,Ο.Τ.,' τη Δημοτική 
Επιχείρηση Τουριστικής Ανάπτυξης, τους φορείς τουρισμού της περιο¬ 
χής μας κ.λ.π. για τα τουριστικά θέματα. 

5. Γραφείο Νομικών Υπηρεσιών. 

Ο νομικός σύμβουλος θα είναι με σύμβαση εργασίας ιδιωτικού δι¬ 
καίου. Παρακολουθεί όλες τις νομικές υποθέσεις του Δήμου είτε δικαστι¬ 
κές είτε εξώδικες καθώς και τα κάθε είδους νομικά ζητήματα, που σχε¬ 
τίζονται με τα δημοτικά συμφέροντα. Γνωμοδοτεί επί νομικών ζητημά¬ 
των του Δήμου. Συντάσσει τις μηνύσεις και τις καταθέτει στ’ αρμόδια 
δικαστήρια ή Αρχές. Ελέγχει από νομική άποψη το τύπο των συμφωνη¬ 
τικών, διακηρύξεων, συμβολαίων κ.λ.π. Παρίσταται ως πληρεξούσιος 
δικηγόρος του Δήμου κατά την υπογραφή συμβολαίων, όπου απαιτεί¬ 
ται, ενώπιον των συμβολαιογράφων. Παρίσταται σε όλα'τ’ αρμόδια δι¬ 
καστήρια προς υπεράσπιση των δημοτικών συμφερόντων. 

6. Γραφείο Κοινωνικής Πολιτικής. 

Ασχολείται με όλα τα θέματα που άπτονται της Νεολαίας, της Τρίτης 
Ηλικίας, της Παιδείας, του Οικογενειακού Προγραμματισμού, του Κοι¬ 
νωνικού Τουρισμού και γενικά της κοινωνικής μέριμνας. Μεριμνά για 
την υλοποίηση των προγραμμάτων και αποφάσεων της Δημοτικής Αρ¬ 
χής πάνω σ’ αυτούς τους τομείς. Έρχεται σε επαφή με την νεολαία της 
περιοχής. Διοργανώνει σεμινάρια, εκθέσεις, συζητήσεις, διαλέξεις κ.λ.π. 
με νεολαιΐστικα θέματα. Βοηθά στην καταπολέμηση των ναρκωτικών, 
της βίας, της ανεργίας και γενικά προβλημάτων της νεολαίας. Βοηθά 
στη σωστή λειτουργία της Δημοτικής Τράπεζας Αίματος Νέων. Έρχε¬ 
ται σε επαφή με τις μαθητικές κοινότητες για την αντιμετώπιση των 
προβλημάτων των μαθητών μέσα και έξω από τα σχολεία. Είναι αρμό¬ 
διο για την υλοποίηση των αποφάσεων της Δημοτικής Επιτροπής Παι¬ 
δείας. Ασχολείται με τ’ αθλητικά θέματα και αθλητικά προγράμματα, 
υλοποιεί τις αποφάσεις της Δημοτικής Επιτροπής Αθλητισμού. Ασχο- 


λείται με θέματα της τρίτης ηλικίας και διερευνά τις δυνατότητες σύστα¬ 
σης και λειτουργίας Κέντου Ανοικτής Προστασίας Ηλικιωμένων 
(ΚΑΠΗ). Είναι αρμόδιο για τα θέματα του Κοινωνικού Τουρισμού. 
Βοηθά στη διανομή των δελτίων κοινωνικού τουρισμού, έρχεται σε 
επαφή με τους συμβεβλημένους ξενοδόχους κ.λ.π. Τέλος ασχολείται με 
τον οικογενειακό προγραμματισμό (προβλήματα γονέων - παιδιών, 
σχέση πατέρα - μητέρας έναντι των παιδιών κ.λ.π. με σεμινάρια, διαλέ- 
ξεις κ.λ.π.). 

7. Γραφείο Νομικών Προσώπων Δήμου - Προγραμματικών Συμβά¬ 
σεων. 

Βοηθά και παρακολουθεί τη σωστή λειτουργία των δημοτικών νομι¬ 
κών προσώπων και επιχειρήσεων, όπως Πνευματικό Κέντρο, ΚΑΠΗ, 
Δημοτικές Επιχειρήσεις, κ.λ.π. Φροντίζει για τη σωστή σύνδεσή τους με 
τις υπηρεσίες του Δήμου. Ασχολείται με τις δυνατότητες που δίνουν οι 
νόμοι για την σύσταση δημοτικών επιχειρήσεων. Φροντίζει για την υλο¬ 
ποίηση των προγραμματικών συμβάσεων που έχει συνάψει ο Δήμος με 
φορείς του Δημοσίου κ.λ.π. Βοηθά στη λειτουργία των Συνοικιακών 
Συμβουλίων και Συνοικιακών Συνελεύσεων. ' 

8. Γραφείο Δημοτικής Αστυνομίας. 

Η ειδική αυτή Υπηρεσία ελέγχει αν τηρούνται οι κείμενες κάθε φορά 
διατάξεις που αφορούν την καθαριότητα, την κυκλοφορία και στάθμευση 
των οχημάτων, την ανοικοδόμηση, την αποχέτευση, τη μόλυνση του 
περιβάλλοντος, την προστασία του υπόγειου υδατικού δυναμικού, τον 
έλεγχο των καταστημάτων και ξενοδοχείων για την απόδοση του τέ¬ 
λους παραπιδημούντων και επί των ακαθαρίστων εσόδων, τον έλεγχο 
των εργοστασίων εμφιάλωσης και εμπορίας νερού, τον έλεγχο προς κα¬ 
ταπολέμηση της αυθαίρετης δόμησης, την ηχορρύπανση. Σχετικά με τις 
αρμοδιότητες, τα καθήκοντα, τα προσόντα και τις .υποχρεώσεις του 
προσωπικού της Ειδικής Υπηρεσίας (Δημοτική Αστυνομία), έχουν 
εφαρμογή οι διατάξεις του Π.Δ. 434/82 και του Π.Δ. 592/84. 

9. Γραφείο Δημοτικού Συμβουλίου και Δημαρχ. Επιτροπής. 

Κάνει κάθε εργασία, που έχει σχέση με το Δημοτικό Συβμούλιο και 
τη Δημαρχιακή Επιτροπή και δεν ανήκει στις αρμοδιότητες των άλλων 
υπηρεσιών. Προετοιμάζει την ημερήσια διάταξη των συνεδριάσεων του 
Δημοτικού Συμβουλίου και της Δημαρχιακής Επιτροπής και μεριμνά 
για την έγκριση και εμπρόθεσμη κοινοποίησή τους. Τηρεί πρόχειρα 
πρακτικά των συζητουμένων θεμάτων, συντάσσει τα πρακτικά και τις 
αποφάσεις αυτών, και μεριμνά για την αποστολή τους στη Νομαρχία 
και σε κάθε άλλη υπηρεσία, πρόσωπο ή Αρχή. Μεριμνά για την βιβλιο- 
δέτηση των πρακτικών. Τηρεί τις αποφάσεις Δημάρχου και Αντιδημάρ- 
χου, ενημερώνει τον Δήμαρχο, τον Αντιδήμαρχο, τον Πρόεδρο του Δ.Σ. 
και τους δημοτικούς συμβούλους για θέματα που αφορούν το Δημοτικό 
Συμβούλιο. 

10. Γραφείο Δημοτολογίου - Μητρώων Αρρένων - Στρατολογίας. 

Ασχολείται με την τήρηση των δημοτολογίων και την ενημέρωσή 

τους για κάθε μεταβολή εφαρμόζοντας ό,τι καθορίζει η νομοθεσία για τα 
δημοτολόγια. Ασχολείται με την κατάρτιση και αναθεώρηση των κατα¬ 
λόγων εκλογικών βιβλιαρίων. Ενημερώνει τα Μητρώα Αρρένων, όπως 
επίσης και τους Στρατολογικούς Πίνακες και διεκπεραιώνει κάθε είδους 
εργασία, που αφορά στρατολογικά θέματα και ανήκει στο Δήμο. Εκδίδει 
τα πιστοποιητικά, αντίγραφα, αποσπάσματα, βεβαιώσεις που σχετίζο¬ 
νται με τα παραπάνω καθήκοντα. Επίσης ασχολείται με τα θέματα που 
αφορούν το ληξιαρχείο και τους πολιτικούς γάμους. Παράσταση κατά 
την τέλεση των Πολιτικών Γάμων. 

11. Γραφείο Πρωτοκόλλου - Διεκπεραίωσης - Αρχείου. 

Τηρεί το γενικό πρωτόκολλο του Δήμου και πρωτοκολλεί όλα τα ει¬ 
σερχόμενα και εξερχόμενα έγγραφα. Κάνει συσχετισμό των εγγράφων. 
Ελέγχει τα έγγραφα για τη νομιμότητά τους (υπογραφή - σφραγίδα - 
συντάκτης κ.λ.π.). Διεκπεραιώνει αυτά. Κρατά το Αρχείο όλων των 
υπηρεσιών, καθώς και το Αρχείο της Εφημερίδας της Κυβέρνησης και 
των εντύπων με δημοτικό ενδιαφέρον. Έχει την ευθύνη φύλαξης της 
σφραγίδας του Δήμου. 

12. Γραφείο Κλητήρων - Γενικών Καθηκόντων. 

Παραλαμβάνει την αλληλογραφία από το Ταχυδρομείο και παραδί- 

δει την εξερχόμενη. Επιδίδει όλα τα έγγραφα του Δήμου και δημοσιεύει 
τις ανακοινώσεις στα ταμπλώ του Δήμου και στον πίνακα ανακοινώ¬ 
σεων του δημοτικού καταστήματος. Εκτελεί τις υπηρεσιακές εντολές 
του Δημάρχου, των Διευθυντών και των Τμηματαρχών. Αποτελεί το 
σύνδεσμο όλων των υπηρεσιών του Δήμου για την παράδοση και παρα- 

λαβή εγγράφων. 

13. Γραφείο Δακτυλογραφίας. 

Ασχολείται με τη δακτυλογράφηση όλων γενικά των εξερχομένων 
εγγράφων και απφάσεων του Δημάρχου, του Αντιδημάρχου, της Δη¬ 
μαρχιακής Επιτροπής και του Δημοτικού Συμβουλίου, με προτεραιό¬ 
τητα τις αποφάσεις του Δημοτικού Συμβουλίου. Γενικά ασχολείται με 
κάθε θέμα, που σχετίζεται με τη δακτυλογράφηση. Τέλος είναι υπεύθυνο 
για την αντιπαραβολή των δακτυλογραφουμένων εγγράφων και τη με¬ 
ταβίβαση τους στ’ αρμόδια όργανα προς υπογραφήν. 

14. Γραφείο Μεταβολών Προσωπικού. 

Κρατά το μητρώο και τους υπηρεσιακούς φακέλλους των υπαλλήλων 
και εργατών και φροντίζει για την καταχώρηση των υπηρεσιακών μετα¬ 
βολών του προσωπικού. Φροντίζει για την έγκαιρη προώθηση της δια¬ 
δικασίας σύνταξης των ετήσιων εκθέσεων προσόντων. Πραγματοποιεί 
τις υπηρεσιακές μεταβολές όλου του προσωπικού ανεξάρτητα από υπη¬ 
ρεσιακή σχέση, καθώς και την αλληλογραφία για τη συνταξιοδότηση 
των υπαλλήλων, που φεύγουν από την Υπηρεσία. Ασχολείται με τη δια¬ 
δικασία πρόσληψης νέου προσωπικού (μόνιμου και εποχιακού). Τέλος 
είναι αρμόδιο για την επιβολή των πειθαρχικών ποινών, ύστερα από 
απόφαση του Δημάρχου. 

15. Γραφείο Αγροτοκτηνοτροφικών και Δασικών Υποθέσεων. 

Είναι αρμόδιο για τον έλεγχο των δηλώσεων και βεβαιώσεων των 
αγροτών της περιφέρειας του Δήμου μας, που αφορούν τις οικονομικές 
ενισχύσεις από το Υπουργείο Γεωργίας. Επίσης είναι αρμόδιο για τον 
έλεγχο και προσυπογραφή των δηλώσεων των αγροτών που αφορούν 
τις αναδιαρθώσεις των καλλιεργειών. Φροντίζει για τη διευκόλυνση των 
αγροτών, ρητινοκαλλιεργητών, κτηνοτροφών, πτηνοτρόφων, αλιέων 
κ.λ.π. προκειμένου να λάβουν τις κατά νόμον επιδοτήσεις. 

16. Γραφείο Εσόδων. 

Ασχολείται με την έγκαιρη και κανονική βεβαίωση όλων των δημοτι¬ 
κών εσόδων από φόρους, τέλη, δικαιώματα, εισφορές (καθαριότητα, 
ηλεκτροφωτισμός, διαφημίσεις, ύδρευση, τέλη κοινοχρήστων χώρων 
κ.λ.π.) και εισηγείται αρμοδίως τη λήψη κάθε επιβαλλόμενου μέτρου 
για τη βελτίωση της απόδοσης αυτών. Παρακολουθεί σε συνεργασία με 
τις άλλες υπηρεσίες την πορεία των φορολογικών διαφορών με τους πο¬ 
λίτες (προσφυγές, διακστήρια, αποφάσεις, εφέσεις, κ.λ.π.). Διεξάγει 
ελέγχους στα καταστήματα, τα ξενοδοχεία, και τα ενοικιαζόμενα δωμά¬ 
τια για την ορθή απόδοση του δημοτικού τέλους 5 %. Συνεργάζεται με 
την Οικονομική Εφορία Κορίνθου για τον έλεγχο πων δηλουμένων εσό¬ 
δων των επιχειρήσεων. 

17. Γραφείο Βεβαίωσης Φόρου Εμπορίας Νερού και Δημοτ. Τέλους 
5%. 

Ασχολείται ειδικά με το δικαίωμα εμπορίας νερού από τα εργοστάσια 
εμφιάλωσης. Διενεργεί ελέγχους στα εργοστάσια νερού για την ποσό¬ 
τητα εξαγομένου νερού. Παρακολουθεί την κανονική καταβολή του δη¬ 
μοτικού δικαιώματος, σύμφωνα με το νόμο. Εισηγείται προς το Δημο¬ 
τικό Συμβούλιο την επιβολή προστίμου στις εταιρείες εμφιάλωσης νε¬ 
ρού, που δεν κατέβαλαν το νόμιμο δικαίωμα ή το κατέβαλαν εκπρόθε¬ 
σμα ή ελλειπώς. Επίσης ασχολείται με το τέλος 5% επί των ακαθαρί¬ 
στων εσόδων και το τέλος παρεπιδημούντων. Διενεργεί ελέγχους στα 
καταστήματα, ξενοδοχεία κ.λ.π. Συνεργάζεται με την Οικονομική Εφο¬ 
ρία. Εισηγείται την επιβολή προστίμων για το τέλος 5%. Καταρτίζει 
τους βεβαιωτικούς καταλόγους για τους οφειλέτες από το δικαίωμα 
εμπορίας νερού και του τέλους 5% επί των ακαθαρίστων εσόδων. 

18. Γραφείο Προμηθειών. 

Ασχολείται με όλες τις προμήθειες του Δήμου. Παρακολουθεί τη σω¬ 
στή διαδικασία προμηθειών. Ελέγχει εάν υπάρχουν πιστώσεις γραμμέ¬ 
νες στον προϋπολογισμό για κάθε προμήθεια. Επίσης ενημερώνεται για 
την χρηματική ικανότητα του Δήμου προς έκδοση εντολής προμήθειας. 
Κάνει κάθε εργασία μέχρι την υπογραφή των πρωτοκόλλων παραλαβής 
από τις αρμόδιες επιτροπές κάι την παράδοσή τους στο Γραφείο Λογι¬ 
στηρίου για την έκδοση των χρηματικών ενταλμάτων πληρωμής. 

19. Γραφείο Εξόδων - Λογιστηρίου. 

Ασχολείται με την εκκαθάριση και εντολή πληρωμών κάθε δαπάνης 
του Δήμου. Ελάγχει την νομιμότητα των δικαιολογητικών και των πα¬ 
ραστατικών στοιχείων κάθε δαπάνης, καθώς και αν υπάρχει ανάλογη 
πίστωση στον Προϋ/σμό και εκδίδει όλα τα χρηματικά εντάλματα πλη¬ 
ρωμής, τα οποία προσυπογράφει. Καταρτίζει τον πρου/σμό και υπο¬ 
βάλλει έγκαιρα εισήγηση προς τη Δημαρχιακή Επιτροπή σχετικά με τον 


προϋ/σμό και τον απολογισμό του Δήμου. Εισηγείται την αναμόρφωση 
του προϋ/σμού προς εγγραφή νέων πιστώσεων ή προς συμπλήρωση άλ¬ 
λων ανεπαρκών. Φροντίζει για την έγκαιρη διενέργεια της Λογοδοσίας 
και του οικονομικού απολογισμού της Δημοτικής Αρχής. Παρακολουθεί 
συνεχώς την πορεία του προϋ/σμού και ενημερώνει τα σχετικά λογι¬ 
στικά βιβλία, καθώς και τον Δήμαρχο για τη δυνατότητα απορρόφησης 
πιστώσεων. 

20. Γραφείο Μισθοδοσίας και Ασφάλισης Προσωπικού. 

Ασχολείται με'τη σύνταξη των μισθοδοτικών καταστάσεων των τα¬ 
κτικών υπαλλήλων, και των με σχέση ιδιωτικού δικαίου εργαζομένων > 
στο Δήμο, καθώς επίσης και την παρακολούθηση των συνταξιοδοτικών 
θεμάτων των υπαλλήλων του Δήμου. Ακόμα ασχολείται με τ’ ασφαλι¬ 
στικά θέματα των εργαζομένων στο Δήμο, συντάσσοντας τις διάφορες 
καταστάσεις για τους ασφαλιστικούς οργανισμούς. Ασχολείται με τήν 
τήρηση των ασφαλιστικών βιβλιαρίων των εργαζομένων στο Δήμο, την 
αγορά ενσήμων και την επικόλλησή τους. Εκδίδει τα εντάλματα πληρω¬ 
μής, για τα έξοδα παράστασης και κίνησης του Δημάρχου και Αντιδη- 
μάρχου, καθώς και των συμβούλων. 

21. Γραφείο Δημοτικής Περιουσίας. 

Είναι αρμόδιο για την διασφάλιση της κινητής και ακίνητης περιου¬ 
σίας του Δήμου. Τηρεί κατάσταση της κινητής περιουσίας. Τηρεί το 
Κτηματολόγιο του Δήμου και ενημερώνει αυτό επί των μεταβολών που 
γίνονται στην ακίνητη περιουσία του Δήμου. Εισηγείται στην Δημοτική 
Αρχή την εκποίηση του άχρηστου υλικού. Παίρνει κάθε μέτρο για την 
οριοθέτηση και την μη παραβίαση των ακινήτων. Εισηγείται αρμοδίως 
την αξιοποίηση της περιουσίας. Τέλος τηρεί το βιβλίο ατελειών του Δή¬ 
μου που αφορά τις προμήθειες αυτοκινήτων, μηχανημάτων κ.λ.π. 

22. Δημοτικό Ταμείο. 

Ασχολείται με την έγκαιρη είσπραξη των κάθε είδους εσόδων του Δή¬ 
μου, εκτός εκείνων, που εισπράττει η ΔΕΗ με καταλόγους, εκδίδοντας 
τριπλότυπα εισπράξεων. Κοινοποιεί τις προσκλήσεις και ανακοινώσεις 
σε όσους χρωστούν στο Δήμο. Ενημερώνει το Δήμο σχετικά με τις οφει¬ 
λές από μισθώματα, αντίτιμο νερού κ.λ.π. για η λήψη σε βάρος των 
οφειλετών μέτρων διακοπής νερού, αγωγών έξωσης από τα δημοτικά 
καταστήματα, έκδοσης ενταλμάτων προσωποκράτησης, κατάσχεσης 
περιουσικών στοιχείων κ.λ.π. με σκοπό την αναγκαστική είσπραξη των 
εσόδων του Δήμου, που καθυστερούν. Διατηρεί τα σχετικά βιβλία κα¬ 
θώς και κατάσταση οφειλετών στο Δήμο. Συνεργάζεται με την Αστυνο¬ 
μία για τη λήψη των απαραίτητων μέτρων, όπως εντάλματα προσωπι¬ 
κής κράτησης, για τους οφειλέτες του Δήμου. Είναι αρμόδιο για την 
ανάληψη των επιχορηγουμένων από διαφόρους φορείς (Υπουργεία, Ορ¬ 
γανισμούς κ.λ.π.) ποσών προς το Δήμο μας. Από πλευράς πληρωμής 
χρηματικών ενταλμάτων, είναι αρμόδιο για την καταβολή των ποσών 
των χρηματικών ενταλμάτων στους δικαιούχους, από το Ταμείο του 
Δήμου. Ενεργεί την εκκαθάριση όλων των χρηματικών ενταλμάτων, 
ελέγχοντας για τη νομιμότητά τους και την προσυπογραφή τους από τα 
αρμόδια όργανα του Δήμου. Κρατά το χρηματοκιβώτιο του Δήμου και 
το ταμείο. Δεν επιτρέπεται να διατηρεί στο χρηματοκιβώτιο χρήματα 
πέραν των 1.000.000 δρχ. Τα έσοδα πέραν του ανωτέρω ποσού κατα¬ 
τίθενται στο Γραφείο Παρακαταθηκών της Δ.Ο.Υ. Κορίνθου. Τέλος 
ενημερώνεται επί των νόμων, διαταγμάτων, εγκυκλίων, αποφάσεων 
κ.λ.π. σχετικά με την είσπραξη χρηματικών ποσών από οφειλές και 
πληρωμή τοιούτων προς ιδιώτες, ν.π.δ.δ. κ.λ.π. 

23. Γραφείο Ε.Ο.Κ. 

Διερευνά τρόπους χρηματοδότησης του Δήμου από διάφορες πηγές 
της Ε.Ο.Κ., όπως Ευρωπαϊκή Τράπεζα Επενδύσεων, Ευρωπαϊκό Κοι- 
νωτικό Ταμείο, ΡΕΟΟΑ κ.λ.π. Μελετά και προτείνει την υπαγωγή του 
Δήμου σε διάφορα προγράμματα της Ε.Ο.Κ., όπως το Σ.Π.Α., τα 
Μ.Ο.Π., το Ε.Κ.Τ. κ.λ.π., που αφορούν επενδύσεις αναπτυξιακές, έργα 
υποδομής, επιμορφώσεις στελεχών και προσωπικού κ.λ.π. Ενημερώνε¬ 
ται επί των Κανονισμών και τίον Οδηγιών της Ε.Ο.Κ. που έχουν άμεση 
ή έμμεση σχέση με την Τοπική Αυτοδιοίκηση. Προσαρμόζει τις διάφο¬ 
ρες υπηρεσίες του Δήμου σε συστήματα ευρωπαϊκών κοινοτικών οδη¬ 
γιών, σύμφωνα με την ενημέρωσή του από τις εγκυκλίους, τις οδηγίες, 
τις αποφάσεις του Ευρωπαϊκού Δικαστηρίου κ.λ.π. 

24. Γραφείο Έκδοσης αδειών ίδρυσης Καταστημάτων. 

Ασχολείται με τήν έκδοση των αδειών ίδρυσης καταστημάτων υγειο¬ 
νομικού ενδιαφέροντος στην περιφέρεια του Δήμου μας, όπως η αρμο¬ 
διότητα αυτή χορηγήθηκε με το Π.Δ. 552/89 και έγινε δεκτή από το 
Δήμο μας με την 13/1990 απόφαση του Δημοτικού Συμβουλίου. 

Ελέγχει όλα τα προβλεπόμενα από το ανωτέρω διάταγμα δικαιολογη- 
τικά και στη συνέχεια υποβάλλει το θέμα στο Δημοτικό Συμβούλιο για 
το σύμφωνο της γνώμης του. Η ανωτέρω άδεια αποτελεί προϋπόθεση 
για την κίνηση από την Αστυνομική Αρχή της διαδικασίας για έκδοση 
από αυτήν της άδειας λειτουργίας. Διενεργεί τακτικούς ελέγχους στα 
καταστήματα για την τήρηση των νομικών προϋποθέσεων που ορίζο¬ 
νται στο Δ/γμα. 

25. Γραφείο Παραλαβής - Αποθήκης Υλικών. 

Παραλαμβάνει όλα τα υλικά που προέρχονται από προμήθειες του 
Δήμου και φυλάσσει αυτά στις αποθήκες του Δήμου. Κρατά βιβλίο χρε- 
ώσεως των υλικών στις υπηρεσίες του Δήμου. Ασχολείται με την εκποί¬ 
ηση των αχρήστων υλικών. Μεριμνά για την έγκαιρη αναπλήρωση κα- 
ταναλωθέντων υλικών (υδραυλικών, ηλεκτρολογικών, καθαριότητας, 
κήπων κ.λ.π.). 

26. Γραφείο Μελετών - Έργων - Κατασκευών. 

Ασχολείται με τις μελέτες οδοποιίας - κατασκευής κτιρίων - συντήρη¬ 
σης κ.λ,π. και γενικά με κάθε μελέτη που δεν εμπίπτει στις αρμοδιότη¬ 
τες των ηλεκτρο-μηχανολογικών μελετών. Καταρτίζει τις διακηρύξεις 
δημοπρατήσεων των έργων και προμηθειών και τις διαβιβάζει στο Γρα¬ 
φείο της Δημαρχιακής Επιτροπής. Τηρεί φακέλλους για κάθε έργο με 
όλα τα στοιχεία. Κάνει κάθε ενέργεια που είναι απαραίτητη για την 
άμεση και ομαλή εκτέλεση των μελετών, έργων και προμηθειών προς 
το συμφέρον του Δήμου. Ασχολείται ακόμα με την διαδικασία παραλα¬ 
βής των έργων και ενημερώνει το Δημοτικό Συμβούλιο για τις διαπι¬ 
στώσεις, παραλείψεις ή κακοτεχνίες, που έγιναν κατά την κατασκευή. 
Εισηγείται προς το Δημοτικό Συμβούλιο την έγκριση των Συγκριτικών 
Πινάκων και των Π.Κ.Τ.Μ,Ν.Ε. 

27. Αυτοτελές Γραφείο Πολεοδομικών Εφαρμογών και Τροποποιή¬ 
σεων Σχεδίων Πόλης. 

Έχει τις εξής αρμοδιότητες, που πηγάζουν από την 32/90 απόφαση 
του Δημοτικού Συμβουλίου, η οποία προωθήθηκε για Διάταγμα από το 
ΥΠΕΧΩΔΕ: 

1. Την έκδοση αδειών. 

2. Τις τακτοποιήσεις και πράξεις αναλογισμού. 

3. Τις νομιμοποιήσεις ή κατεδαφίσεις αυθαιρέτων χτισμάτων. 

4. Τροποποιήσεις σχεδίων πόλης. 

5. Κάθε πολεοδομική αρμοδιότητα, όπως πηγάζει από τους ισχύο- 
ντες νόμους και διατάγματα. Ειδικώτερα: Ασχολείται με την τήρηση 
ρυμοτομικών και κτηματολογικών διαγραμμάτων του Δήμου, έχει αρ¬ 
χείο των διαταγμάτων ρυμοτομίας και σχεδίων και ονομασιών οδών. 
Επιβλέπει εκ μέρους του Δήμου την εφαρμογή των σχεδίων πόλης Λου- 
γρακίου και Περαχώρας, καθώς και τις διάφορες αναθεωρήσεις και 
επεκτάσεις αυτών. Ενημερώνει τους πολίτες επί των λεπτομερειών των. 
Παρακολουθεί κατά την εκτέλεση των έργων να εφαρμόζονται τα σχέ¬ 
δια πόλης. Ασχολείται επίσης με τις μελέτες - αποτυπώσεις και τοπο- 
γραφικούς σχεδιασμούς, με την σύνταξη κτηματολογικών διαγραμμά¬ 
των και πινάκων, που θα χρησιμεύουν για πράξεις αναλογισμού, απαλ¬ 
λοτριώσεις, αγορές και κατασκευές έργων. Συνεργάζεται στενά με την 
Αστυνομία και την Εισαγγελική Αρχή για την κατεδάφιση των αυθαιρέ¬ 
των. Επιβλέπει την μη ανοικοδόμηση αυθαιρέτων χτισμάτων εντός και 
εκτός των σχεδίων πόλης Λουτρακιού και Περαχώρας. Διενεργεί καθη¬ 
μερινούς ελέγχους και διενεργεί τα δέοντα για την κατεδάφιση των αυ¬ 
θαιρέτων και την ποινική δίωξη των υπευθύνων. Δίνει ιδιαίτερη βαρύ¬ 
τητα στην περιοχή του υδροφόρου ορίζοντα, αλλά και σε περιοχές που 
παρουσιάζουν αυξημένη αυθαίρετη δόμηση. Εισηγείται προς τη Δημο¬ 
τική Αρχή αλλά και αι κάθε αρμόδιο φορέα την λήψη των αναγκαίων 
μέτρων, τόσο προς καταστολή της αυθαίρετης δόμησης, όσον και προς 
πρόληψη αυτής. 

28. Γραφείο Σχολείων - Αθλητισμού - Ιατρείων. 

Είναι αρμόδιο για κάθε εργασία που αφορά τα σχολεία, η αρμοδιό¬ 
τητα των οποίων έχει περιέλθει στην Τοπική Αυτοδιοίκηση, τα γήπεδα 
ποδοσφαίρου, μπάσκετ, βόλλεΰ, τέννις κ.λ.π. και τα ιατρεία (αγροτικό 
ιατρείο Περαχώρας, Κουλούκειος Υγειονομικός σταθμός). Συντάσσει 
τις μελέτες που αφορούν τους φορείς αυτούς και επιβλέπει την εκτέλεση 
των έργων. Εισηγείται προς τη Δημοτική Αρχή την προμήθεια διαφό¬ 
ρων οργάνων, που είναι απαραίτητα για την λειτουργία τους. Ενεργεί 
τα δέοντα για την συντήρηση και επισκευή των κτιρίων των σχολείων, 
ιατρείων, γυμναστηρίων, γηπέδων κ.λ.π. 

29. Γραφείο Συντήρησης - Επισκευής Έργων. 

Ασχολείται με την εκτέλεση των έργων που γίνονται με αυτεπιστασία 


του Δήμου και αφορούν την συντήρηση και επισκευή των δημοτικών 
κτιρίων, ακινήτων έργων κ.λ.π. Επιλαμβάνεται της επισκευής και συ¬ 
ντήρησης βλαβών, κακοτεχνιών κ.λ.π. των έργων του Δήμου, όπως 
δρόμων, κτιρίων κ.α. Μεριμνά για την προμήθεια διαφόρων υλικών για 
τα έργα αυτεπιστασίας, καθώς και την μίσθωση των των απαραίτητων 
μηχανημάτων, ως και την πρόσληψη του απαραίτητου εργατοτεχνικού 
προσωπικού για τα έργα ταυτά. Τέλος μεριμνά σε συνεργασία με το Γρ. 
Δημαρχιακής Επιτροπής για την απ’ ευθείας ανάθεση των έργων αυτών 
ή την δημοπράτησή τους, έαν τούτο κριθεί από την Δημοτική Αρχή. 

30. Γραφείο Αρχαιολογικών χώρων - Συντήρησης Μνημείων και Ανα- 
στηλώσεων. 

.·, Είναι αρμόδιο επί των θεμάτων που αφορούν την συντήρηση των αρ¬ 
χαίων της Διόλκου, του Ηραίου κ.λ.π.· Μεριμνά για την προστασία αυ¬ 
τών. Είναι υπεύθυνο για την κατασκευή του Μουσείου Περαχώρας και 
ενεργεί τα δέοντα για την επιστροφή όλων των αρχαίων που φυλάσσο¬ 
νται σε άλλα μουσεία, όπως της Ισθμιας, του Ναυπλίου, των Αθηνών. 
Συνεργάζεται στενά με τις αρμόδιες υπηρεσίες του Υπουργείου Πολιτι¬ 
σμού για τα θέματα που σχετίζονται με αυτό. Διενεργεί ανασκαφές καθ’ 
υπόδειξιν του ΥΠΠΟ, για την ανάδειξη νέων μνημείων, αρχαίων, τά¬ 
φων κ.λ.π. Τέλος είναι αρμόδιο και για τα βυζαντινά, μεταβυζαντινά, 
κλασσικά και άλλα μνημεία του τόπου μας, όπως π.χ. ο ιερός ναός του 
Αγίου Ανδρέα Λουτρακιού. 

31. Γραφείο Ηλεκτρομηχανολογικών Έργων - Προμηθειών. 

Ασχολείται με όλες τις ηλεκτρομηχανολογικές μελέτες έργων και 
προμηθειών, καθώς και με την εκτέλεση και επίβλεψη αυτών. Μεριμνά 
για τη συντήρηση του μηχανικού και μηχανολογικού εξοπλισμού, κα¬ 
θώς και τη συντήρηση του ηλεκτρολογικού δικτύου. Εισηγείται μετά 
από μελέτη την αντικατάσταση μηχανημάτων κ.λ.π., όταν το κόστος 
λειτουργίας και συντήρησης κριθεί ασύμφορο για το Δήμο. Συντάσσει 
όλες τις μελέτες που έχουν σχέση με την προμήθεια οχημάτων, απορρι- 
ματοφόρων, υδροφόρων, κάδων απορριμμάτων, κ.λ.π. και επιβλέπει 
για την σωστή παραλαβή. Συντάσσει τις μελέτες και επιβλέπει των ερ¬ 
γασιών τοποθετήσεων ηλεκτρομηχανολογικού εξοπλισμού στις γεω¬ 
τρήσεις και τα αντλιοστάσια του Δήμου. 

32. Γραφείο Ύδρευσης. 

Ασχολείται με τη συντήρηση όλου του δικτύου ύδρευσης, καθώς και 
με τις επεκτάσεις αυτού. Εισηγείται τη χορήγηση ή μη υδατοπαροχών 
σε οικίες, βιομηχανίες κ.λ.π., εκτός σχεδίου πόλης, σύμφωνα με τον 
Κανονισμό Ύδρευσης. Διενεργεί, τη σύνδεση ή διακοπή των παροχών, 
σύμφωνα με τις οικείες διατάξεις. Ενημερώνει τον Δήμαρχο για την 
επάρκεια ή μη του νερού. Λαμβάνει τις ενδείξεις των υδατοπαροχών και 
τις δίνει για την καταχώρησή τους στη μηχανογράφηση. Παίρνει μέτρα 
για τους υπερκαταναλωτές σύμφωνα με τον Κανονισμό Ύδρευσης. 
Αποκαθιατά τις βλάβες των δικτύων. Μεριμνά για την ασφάλεια, τον 
καθαρισμό και την υγειονομική προστασία των υδατοδεξαμενών. Φρο¬ 
ντίζει για τη σωστή λειτουργία όλων των αντλιοστασίων νερού του Δή¬ 
μου, συντηρώντας αυτά και τηρώντας στοιχεία αντλήσεων. Εισηγείται 
τις αλλαγές των απαιτουμένων εξαρτημάτων των εγκ/σεων αυτών, κα¬ 
θώς και των απαιτουμένων τροποποιήσεων των δικτύων. Επιβλέπει για 
την εφαρμογή των αποφάσεων. 

33. Γραφείο Άρδευσης. 

Ασχολείται με όλα τα θέματα που αφορούν την άρδευση των καλλιερ¬ 
γειών του Λουτρακιού, είτε από το δημοτικό δίκτυο είτε από ιδιωτικά 
πηγάδια και γεωτρήσεις, σύμφωνα με τον Κανονισμό Άρδευσης, που 
εγκρίνει το Δημοτικό Συμβούλιο. Παίρνει τις ενδείξεις για την κατανά¬ 
λωση του νερού γι’ άρδευση. Διερευνά τρόπους για χρησιμοποίηση του 
ιαματικού νερού γι’ άρδευση και τρόπους περιορισμού χρήσης του επι¬ 
τραπέζιου μεταλλικού νερού για το σκοπό αυτό. 

34. Γραφείο Αποχέτευσης. 

Ασχολείται με όλα τα θέματα που αφορούν την αποχέτευση τόσο των 
όμβριων όσο και των λυμμάτων. Μεριμνά για τον καθαρισμό των φρεα¬ 
τίων της αποχέτευσης προς αποφυγή πλημμυρών. Φροντίζει για την 
απολύμανσή τους. Ενημερώνει και παρακολουθεί τις εργασίες και τις 
μελέτες του αποχετευτικού, καθώς και του βιολογικού καθαρισμού, του 
Λουτρακιού, μέχρις ότου συσταθεί δημοτική επιχείρηση ύδρευσης - 
αποχέτευσης. Είναι αρμόδιο για τον έλεγχο των στεγανών και απορρο¬ 
φητικών βόθρων των οικοδομών. 

35. Γραφείο Δημοτικού Φωτισμού και Εγκαταστάσεων. 

Μεριμνά για την επισκευή, συντήρηση και γενικά καλή λειτουργία 

του δικτύου ηλεχτροφωτισμού του Δήμου (συνεργαζόμενο με τη ΔΕΗ, 
όπου χρειάζεται). Φροντίζει για την επέκταση του δημοτιχού φωτισμού, 
όπου χρειάζεται. Μεριμνά για την τοποθέτηση μεγαφωνιπών εγχ/σεων 
χ.λ.π. κατά τις εθνικές γιορτές χαι εκδηλώσεις και την λειτουργία του 
εορταστιχού φωτισμού της πόλης καθώς και τη συλλογή και φύλαξη αυ¬ 
τών μετά το πέρας των εκδηλώσεων. Επισημαίνει το βαθμό φθοράς των 
ηλεκ/κών εγκ/σεων και προβαίνει στην έγκαιρη επισκευή τους. Προ¬ 
βαίνει στην αντικατάσταση των φθαρμένων ή καμένων λαμπτήρων. 
Ασχολείται με την ρύθμιση λειτουργίας του δημοτικού φωτισμού, κάνο¬ 
ντας τις απαιτούμενες ενέργειες προς την ΔΕΗ,όταν αυτό απαιτείται. 

36. Γραφείο Υγειονομικής Προστασίας Νερών. 

Είναι υπεύθυνο για την μικροβιολογική έρευνα και παρακολούθηση 
των νερών μας. Παίρνει κάθε μέτρο απαραίτητο για την προστασία των 
νερών. Παίρνει δείγματα από τις γεωτρήσεις, από τα δίκτυα και τις δε¬ 
ξαμενές του Δήμου. Εξετάζει δείγματα από τα εμφιαλωμένα νερά. 
Ελέγχει την τήρηση των υγειονομικών διατάξεων, τη λειτουργία των 
φίλτρων των εργοστασίων κ.λ.π. Επίσης εξετάζει δείγματα θαλάσσιου 
νερού από διάφορα σημεία των πλαζ του Λουτρακιού και της ευρύτερης 
περιοχής. 

37. Γραφείο Ιαματικών Νερών. 

Ασχολείται με την προστασία των ιαματικών πηγών και νερών. Επι¬ 
βλέπει για την ορθή διάθεση των νερών στα Λουτροκαταστήματα για 
χρήση προς Υδροθεραπεία. Είναι αρμόδιο για τον συχνό έλεγχο των νε¬ 
ρών από ποιοτικής και συστατικής άποψης. Μεριμνά για την ορθή εκμε¬ 
τάλλευσή τους. Κάνει κάθε ενέργεια σχετική με τα ιαματικά νερά και γε- 
νικώτερα τις ιαματικές πηγές. Συνεργάζεται για τα θέματα αυτά 'με τον 
Ε.Ο.Τ. και την ΔΕΤΑΛΠ. 

38. Γραφείο Καθαριότητας. 

Αποκομίζει και απορρίπτει στο χώρο διάθεσης απορ/των τα συνήθη 
απορριμμάτα των οικιών, των καταστημάτων και κάθε είδους επιχειρή¬ 
σεων κ.λ.π., που αποτίθενται στους προ αυτών χώρους, που συλλέγο- 
νται από τα συνεργεία της υπηρεσίας. Συλλέγει τ’ απορρίμματα των κοι¬ 
νόχρηστων χώρων (οδών, πλατειών κ.λ.π.), ενεργεί τον καθαρισμό 
οδών και πεζοδρομίων από φερτές ύλες με κατάβρεγμα και πλύσιμο. 
Ενεργοποιεί το υπάρχον δυναμικό της για την αντιμετώπιση έκτακτων 
αναγκών (πλημμυρών, πυρκαγιών, σεισμών κ.λ.π.). Μεριμνά για τη 
σωστή τοποθέτηση των απορριμμάτων στο χώρο του σκουπιδότοπου 
και στο χώρο απόθεσης λυμμάτων. Απορρυπαίνει την πόλη από τα πά- 
σης φύσεαίς διαφημιστικά ή άλλα έντυπα, που έχουν τοποθετηθεί αυθαί¬ 
ρετα σε διαφόρους χώρους και παραμένουν σ’ αυτούς μετά τη λήξη της 
νόμιμης διάρκειας προβολής τους, καθώς και από τις εγγραφές διαφό- 
ρων συνθημάτων, παραστάσεων κ.λ.π. Φροντίζει για τον άμεσο καθαρι¬ 
σμό των χώρων λειτουργίας των Λαϊκών' Αγορών. Επιμελείται του κα¬ 
θαρισμού δημοτικών κτιρίων. Επιμελείται του καθαρισμού της παρα¬ 
λίας και των ακτών, καθώς και της θάλασσας. Ενεργεί απολυμάνσεις σε 
οποιονδήποτε χώρο δημιουργείται τέτοια υποχρέωση για το Δήμο. 
Προβαίνει στο στολισμό της πόλης κατά τις επετείους, εθνικές εορτές, 
εκδηλώσεις κ.λ.π. Μεριμνά για τον εφοδιασμό του Γραφείου με τ’ απα¬ 
ραίτητα μηχανήματα, εργαλεία και σκεύη και εισηγείται σχετικά την 
πρόσληψη έκτακτου, εποχιακού προσωπικού για την κάλυψη των ανα¬ 
γκών καθαριότητας την θερινή περίοδο. 

39. Γραφείο Κίνησης - Συντήρησης Αυτοκινήτων. 

Ασχολείται με τη διάθεση των αυτοκινήτων και μηχανημάτων για 
την καθαριότητα και τις άλλες υπηρεσίες του Δήμου. Κρατά τ’αντί- 
στοιχα βιβλία κίνησης και συντήρησης των αυτοκινήτων και μηχανη¬ 
μάτων σε ημερήσια βάση. Ασχολείται με τον απαιτούμενο έλεγχο καλής 
λειτουργίας αυτών, καθώς και με την απαιτούμενη συντήρησή των. 
Ενημερώνει την Δημοτική Αρχή για την κατάσταση που επικρατεί στον 
τομέα αυτό και προτείνει μεθόδους καλύτερης αξιοποίησης αυτών για 
μεγαλύτερη απόδοση και μείωση νεκρού χρόνου. Κρατά στατιστικά 
στοιχεία χρήσης των διαφόρων αυτοκινήτων και μηχανημάτων. 

40. Γραφείο Καθαριότητας θάλασσας και Ακτών. 

Μεριμνά για τον καθαρισμό των ακτών και της πλαζ Λουτρακιού είτε 
δι’ εργατών, είτε δια μηχανημάτων. Φροντίζει για τη συντήρηση, λει¬ 
τουργία, ελλιμενισμό των σκαφών, καθαρισμού της θάλασσας, ιδίως 
στα παράλια, από σακκούλες, σκουπίδια κ.λ.π. πριν εκβραστούν στην 
ακτή. 

41. Γραφείο Υγειονομικού. 

Εξετάζει και εφαρμόζει τις υγειονομικές διατάξεις για την σωστή λει¬ 


τουργία των καταστημάτων, των ξενοδοχείων. Επίσης ερευνά την τή¬ 
ρηση των υγειονομικών διατάξεων στις Λαϊκές Αγορές του Λουτρακιού. 
Παίρνει μέτρα και ελέγχει την τήρηση της κοινής ησυχίας. Παίρνει μέ¬ 
τρα για την πάταξη της ηχορρύπανσης. Συνεργάζεται με την Αστυνομία 
για τα πιο πάνω θέματα. Εφαρμόζει τις διατάξεις που εξασφαλίζουν την 
δημόσια υγεία από αρρώστιες μεταδοτικές, μολύνσεις του περιβάλλο¬ 
ντος, κ.λ.π. 

42. Γραφείο Κήπων - Παιδικών Χαρών - Πρασίνου. 

Ασχολείται με τη δημιουργία νέων πάρκων, πλατειών, δενδροστοι- 

χιών ή νέων κέντρων παιδικής χαράς και την προμήθεια του υλικού που 
απαιτείται για τη μετατροπή των χώρων αυτών είτε σαν χώρων πρασί¬ 
νου είτε σαν κέντρων αναψυχής και παιδιάς. Φροντίζει για την καθαριό¬ 
τητα του πρασίνου κ.λ.π. κοινοχρήστων χώρων, καθώς και των κέ¬ 
ντρων παιδικής χαράς, αθλητικών χώρων και συντριβανιών. Κατά πε¬ 
ριόδους ανανεώνει τους χρωματισμούς των οργάνων παιδικών χαρών, 
των παγκακίων και αντικαθιστά με καινούργια, τυχόν καταστραμμένα 
ή ελλείποντα μέρη διαφόρων οργάνων. Αντιμετωπίζει άμεσα κάθε 
φθορά πρασίνου. Συμπληρώνει τη δενδροφύτευση των πεζοδρομίων και 
των πλατειών και ανανεώνει τα γηρασμένα και κατεστραμμένα δένδρα. 
Φροντίζει για τον καλλωπισμό των γλαστρών και ζαρντινιέρων. Καταρ¬ 
τίζει προγράμματα επίκαιρης φύτευσης σποράς με επιφάνειες γκαζόν 
καταλλήλων φυτών για κάθε περιοχή ανάλογα με τις εδαφολογικές και 
κλιματολογικές συνθήκες, κατάλληλων και επίκαιρων ψεκασμών για 
την καταπολέμηση των ασθενειών των φυτών, λίπανση με τα κατάλ¬ 
ληλα φυσικά και τεχνικά λιπάσματα και στην κατάλληλη εποχή σκαλι- 
σμάτων, βοτανισμάτων, κλαδεμάτων, ποτισμάτων στις εποχές που 
απαιτείται με τον κατάλληλο τρόπο. Συντηρεί τα πτηνοτροφεία και κτη- 
νοτροφεία του Δήμου στα πάρκα. Μεριμνά για την προμήθεια και συντή¬ 
ρηση των απαραίτητων πτηνών "και ζώων, καθώς και των τροφών τους. 
Φροντίζει για την οργάνωση κατάλληλου χώρου, όπου θα είναι δυνατόν 
να δημιουργηθεί φυτωρικό υλικό, που θα εξυπηρετεί τις ανάγκες του 
Δήμου σε φυτικό υλικό 

43. Γραφείο Σφαγείων. 

Επιμελείται της σφαγής των ζώων (αρνιών, γουρουνιών, μοσχαριών, 
γαλοπούλων κ.λ.π.) της περιοχής μας. Φροντίζει για τη σφράγιση των 
σφαγμένων ζώων. Διατηρεί τους χώρους σφαγής καθαρούς. Συνεργάζε¬ 
ται με την Υγειονομική Υπηρεσία. Επιμελείται της είσπραξης των ανα- 
λογούντων δικαιωμάτων σφαγής υπέρ του Δήμου. Διατηρεί τους χώ¬ 
ρους του σφαγείου σε καθαρή κατάσταση. Επιμελείται της συντήρησης 
και επισκευής των μηχανημάτων και οργάνων των σφαγείων. 

44. Γραφείο Λαϊκών Αγορών. 

Είναι υπεύθυνο για τη λειτουργία των Λαϊκών Αγορών Λουτρακιού. 
Εφαρμόζει τις δημοτικές αστυνομικές, νομαρχιακές διατάξεις περί Λαϊ¬ 
κών Αγορών. Εποπτεύει της ορθής λειτουργίας* Χορηγεί τις θέσεις, σε 
συνεργασία με το Σωματείο Πωλητών Λαϊκής Αγοράς. Εισηγείται τη 
λήψη οποιουδήποτε αναγκαίου μέτρου για την καλύτερη.λειτουργία 
της. Εισπράττει τ’ αναλογούντα τέλη από τους παραγωγούς και εμπό¬ 
ρους. Συνεργάζεται με την Αστυνομία και το Γραφείο Εισόδων του Δή¬ 
μου. 

45. Γραφείο Νεκροταφείου. 

Εφαρμόζει πιστά τον Κανονισμό του Νεκροταφείου του Δήμου. Επι¬ 
μελείται της καθαριότητας των τάφων και γενικά όλων των χώρων του 
νεκροταφείου. Μεριμνά για τη σωστή χωροτακτική κατανομή των τά¬ 
φων. Βοηθά στον ενταφιασμό των νεκρών. Πρέπει να παρευρίσκεται σε 
όλους τους ενταφιασμούς. Είναι υποχρεωμένο ν’ ανοίγει τους τάφους 
προς ταφή των νεκρών. 

46. Γραφείο Πυροπροστασίας και Προστασίας Περιβάλλοντος. 

Είναι αρμόδιο για την πυροπροστασία των δασών και την εν γένει 

προστασία του περιβάλλοντος. Βασική αρμοδιότητα είναι η έγκαιρη κα¬ 
τάρτιση ομάδων Πυροπροστασίας, καθώς και η κατάρτιση ομάδων κα¬ 
τάσβεσης των πυρκαγιών. Μεριμνά για τον εφοδιασμό και τη συντή¬ 
ρηση οργάνων απαραίτητων για την καταστολή πυρκαγιών (ΟΙ-ΒΙ, 
αλυσοπρίονα, τσάπες, φτιάρια κ.λ.π.). Συνεργάζεται στενά τόσο με τις 
αρμόδιες υπηρεσίες (Δασαρχείο, Νομαρχία κ.λ.π.), όσο και με τους μα¬ 
ζικούς φορείς του Δήμου (Κυνηγετικός σύλλογος, πολιτιστικοί, αθλητι¬ 
κοί σύλλογοι, σύλλογοι προστασίας του περιβάλλοντος κ.λ,π.). Οργα¬ 
νώνει προγ/τα ενημέρωσης και επιμόρφωσης των δημοτών πάνω στα 
θέματα πρόσληψης και κατάσβεσης πυρκαγιών σε δασικές περιοχές του 
Δήμου. Μεριμνά για την τεχνητή αναδάσωση των καμένων εκτάσεων 
όπου είναι δυνατόν, για την προστασία αυτών από την παράνομη βό- 

σχηση χαι την αυθαίρετη δόμηση. Τέλος μεριμνά, σε συνεργασία με τους 
συλλόγους της περιοχής, για την θηροπροστασία των θηραμάτων από 
την παράνομη Θήρα (πτηνά, λαγοί χ.λ.π.) χαι για τον εμπλουτισμό με 
νέα είδη θηραμάτων. 


νομιχού συμβούλου), στον ανώτατο αριθμό του οποίου θα συνυπολογί¬ 
ζονται χαι οι υπηρετούντες πιο πάνω στις παραγράφους Β’ χαι Γ (προ¬ 
σωρινό προσωπιχό χαι επί συμβάσει αορίστου χρόνου), το σύνολο των 
οποίων δεν θα ξεπερνά τον αριμό των ταχτιχών οργανικών θέσεων. 


Άρθρο 4 

ΟΡΓΑΝΙΚΗ ΣΥΝΘΕΣΗ ΠΡΟΣΩΠΙΚΟΥ ΤΟΥ ΔΗΜΟΥ 
Α. Μόνιμο Προσωπιχό 
Α1. Διοικητικό 

ΔΕΙ Διοικητικού 
ΔΕ2 Επόπτη Καθαριότητας 
ΔΕ 14 Ελεγκτών Εσόδων - Εξόδων 
ΔΕ 15 Δημοτικών Εισπραχτόρων 
ΥΕ1 Κλητήρων - Γεν. Καθηκόντων 
Α2 Τεχνικό 

ΠΕ3 Πολιτικού Μηχανικού 
ΠΕ4 Αρχιτεκτόνων Μηχανικών 
ΠΕ5 Μηχ/γων Μηχανικών ή Ηλε¬ 
κτρολόγων Μηχανικών ή Μηχ/ 
γων Ηλεκτρολόγων Μηχανικών 
ΠΕ6 Τοπογράφων Μηχανικών 
ΠΕ7 Χημικών Μηχανικών 
ΤΕ3 Τεχνολόγου Πολιτικού Μηχανικού 
ΤΕ4 Τεχνολόγου Μηχ/γου ή Ηλ/γου 
Μηχ/κού 

ΔΕ5 Εργοδητού Δομικών Έργων 
ΔΕ6 Σχεδιαστών 

ΔΕ4 Ηλεκτρολόγων (οι δύο αδειούχοι 
συντηρητές κίνησης) 

ΔΕ26 Μηχανοτεχνίτη Αυτοκινήτων 
ΔΕ27 Ηλεκτροτεχνίτη Αυτοκινήτων 
ΔΕ28 Χειριστή Μηχανημάτων Έργων 
ΔΕ29 Οδηγών Αυτοκινήτων 
ΔΕ30 Μηχανολόγου Εργοδηγού 
ΔΕ30 Υδραυλικών 
Α.3. Υγειονομικό Προσωπικό 
ΤΕ11 Επόπτη Δημόσιας Υγείας 
Α,4. Γεωπονικό Προσωπικό 
ΤΕ13 Τεχνολόγων Γεωπόνων 
Α5 Ειδικό Προσωπιχό 
ΔΕ23 Ειδικό Προσωπικό (Δημοτική 
Αστυνομία) 

Α.6. Βοηθητικό Προσωπικό 
ΥΕ16 Εργάτη Κήπων 
ΥΕ16 Εργάτη Καθαριότητας 
ΥΕ16 Εργάτη Καθαριότητας Γραφείων 
ΥΕ16 Εργάτη φύλακα καθαρισμού Νε¬ 
κροταφείου 

ΎΈ16 Εργάτη φύλακα σκουπιδότοπου 
ΥΕ16 Εργάτη Γενικών Καθηκόντων 
ΥΕ16 Εργάτη Ύδρευσης 
Β. θέσεις Μόνιμου Προσωπικού χαταργουμένων με οποιονδήποτε 
τρόπο κενωθούν. 


1 


2 

2 

1 

3 

1 

1 

1 

6 

1 

2 

1 

1 


17 

26 

2 

1 

2 

2 

6 


Γ-Α 


Γ-Α 

Γ-Α 

Γ-Α 

Γ-Α 

Γ-Α 

Γ-Α 

Γ-Α 

Γ-Α 

Γ-Α 

Γ-Α 

Γ-Α 

Γ-Α 

Γ-Α 

Γ-Α 


Γ-Α 

Δ-Γ 

Δ-Γ 

Δ-Γ 

Δ-Γ 

Δ-Γ 

Δ-Γ 

Δ-Γ 


ΠΕ5 Μηχανολόγου Μηχανικού 
ΔΕΙ Διοικητικού 
ΥΕ16 Εργάτη Καθαριότητας 
ΥΕ16 Εργάτη Κήπων 
ΥΕ16 Εργάτη Ύδρευσης 
ΔΕ29 Οδηγού Αυτοκινήτων 
ΔΕ24 Ηλεκτρολόγων 


θέσεις 1 με βαθμό Γ-Α 
» 2 » Γ-Α 

» 2 » Δ-Γ 

. 1 » Δ-Γ 

» 3 » Δ-Γ 

» 3 »Γ-Α 

. 1 » Γ-Α 


Γ. Προσωπικού με σχέση εργασίας ιδιωτικού δικαίου αορίστου χρόνου 
καταργούμενο με οποιονδήποτε τρόπο κενωθεί. 

Διοικητικός θέσεις 1 

Εργάτη Ύδρευσης » 2 

Εργάτη Κήπων » 5 

Εργάτη Καθαριότητας » 13 

Καθαρίστρια Γραφείων » 1 

Χημικός Μηχανικός V 1 * 

4. Προσωπικό με σύμβαση εργασίας ιδιωτικού δικαίου αορίστου χρόνου 
Νομικός Σύμβουλος θέσεις 1 

Στο εξής θα γίνεται πρόσληψη μόνον μόνιμου προσωπικού (πλην του 


Άρθρο 5 

Προσόντα διορισμού 

1. Τα προσόντα διορισμού κάθε κλάδου για το μόνιμο προσωπικό 
αναφέρονται λεπτομερώς στο Π.Δ. 37α/86, που αφορά το προσοντολό- 
γιο - κλαδολόγιο των υπαλλήλων Ο.Τ.Α. και θα εναρμονίζονται με την 
εκάστοτε ισχύουσα νομοθεσία. 

2. Για τη θέση του Νομικού Συμβούλου προσόν διορισμού, πέραν των 

προβλεπομένων υπό του Ν. 1188/81 είναι η ύπαρξη άδειας άσκησης 
δικηγορίας στον οικείο Δικηγορικό Σύλλογο Κορίνθου, η δε πρόσληψη 
θα γίνεται ομόφωνα με τις διατάξεις του Ν. 1649/86 . 

Άρθρο 6. 

Κατανομή Προσωπικού 

Η κατανομή του προσωπικού γίνεται με απόφαση του Δημάρχου με 
βάση τις υπηρεσιακές ανάγκες και με σκοπό τη σωστή λειτουργία όλων 
των υπηρεσιών του Δήμου, ύστερα από εισήγηση των Διευθυντών και 
του Συλλόγου Μονίμων Υπαλλήλων του Δήμου. 

Άρθρο 7. 

Επιλογή Προϊσταμένων 

Οι Προϊστάμενοι όλων των οργανικών μονάδων του Δήμου ορίζονται 
σύμφωνα με τις διατάξεις του άρθρου 9 Ν. 1586/86, όσον δε αφορά 
τους κλάδους, των οποίων οι υπάλληλοι κρίνονται για την κατάληψη θέ¬ 
σεων προϊσταμένων κατά περίπτωση οργανικών μονάδων (άρθρο 9 
παρ. 10 Ν. 1586/86) ορίζουμε: 

Αλ Γραμματεία Δημοτικής Πολιτικής 

Της Γραμματείας και των Γραφείων της προϊσταται ο Δήμαρχος. 

Β. Διεύθυνση Διοικητικών - Οικονομικών Υπηρεσιών. 

Για προϊστάμενος στη Δ/νση (Δ/ντή) κρίνεται και τοποθετείται υπάλ¬ 
ληλος βαθμού όπως ορίζει το άρθρο 9 Κ. 1586/86 κλάδου ΠΕΙ και αν 
δεν υπάρχουν ή δεν επαρκούν υπάλληλοι του κλάδου αυτού κρίνονται 
και τοποθετούνται υπάλληλοι κλάδου ΔΕΙ. 

Η ρύθμιση δε αυτή ισχύει μεταξύ ομοιοβάθμων, τονίζεται δε ότι δεν 
μπορεί ποτέ να κριθεί για προϊστάμενος υπάλληλος, ανεξάρτητα κλάδου 
και κατηγορίας, κατωτέρου βαθμού άλλου υπαλλήλου ανωτέρου βαθ¬ 
μού. 

Β.1. Διοικητικό Τμήμα 

Για Προϊστάμενος στο Διοικητικό Τμήμα (Τμηματάρχης) ισχύουν τ’ 
ανωτέρω της παραγράφου Β. 

Β.2. Οικονομικό Τμήμα 

Για Προϊστάμενος στο Οικονομικό Τμήμα (Τμηματάρχης) ισχύουν τ’ 
ανωτέρω της παραγράφου Β. 

Γ. Διεύθυνση Τεχνικών Υπηρεσιών. 

Για Προϊστάμενος στη Διεύθυνση (Διευθυντής) κρίνεται και τοποθε¬ 
τείται υπάλληλος κλάδου ΠΕ3, ΠΕ4, ΠΕ5, ΠΕ6 και εν ελλείψει αυτών 
ΤΕ3 και εν ελλείψει και αυτού ΔΕ5. 

Η ρύθμιση δε αυτή ισχύει μεταξύ ομοιοβάθμων, τονίζεται δε ότι δεν 
μπορεί ποτέ να κριθεί για Προϊστάμενος υπάλληλος, ανεξάρτητα κλά¬ 
δου και κατηγορίας, κατωτέρου βαθμού άλλου υπαλλήλου ανωτέρω 
βαθμού. 

Γ.1. Τεχνικό Τμήμα 

Για Προϊστάμενος στο Τεχνικό Τμήμα (Τμηματάρχης) κρίνεται και 
τοποθετείται υπάλληλος κλάδου ΠΕ3, ΠΕ4, ΠΕ5, ΠΕ6 και αν δεν 
επαρκούν ή δεν υπάρχουν υπάλληλοι των κλάδων αυτών κρίνονται και 
τοποθετούνται υπάλληλοι κλάδου ΤΕ3 και αν δεν επαρκούν ή δεν υπάρ¬ 
χουν και του κλάδου αυτού κρίνονται και τοποθετούνται κλάδου ΔΕ5. 

Η ρύθμιση δε αυτή ισχύει μεταξύ ομοιοβάθμων, τονίζεται δε ότι δεν 
μπορεί ποτέ να κριθεί για Προϊστάμενος υπάλληλος, ανεξάρτητα κλά¬ 
δου και κατηγορίας, κατωτέρου βαθμού άλλου υπαλλήλου ανωτέρου 
βαθμού. 

Γ. 2. Τμήμα Ύδρευσης. 

Για Προϊστάμενος στο Τμήμα Ύδρευσης και Ηλεκτροφωτισμού 
(Τμηματάρχης) κρίνεται και τοποθετείται υπάλληλος κλάδου ΠΕ5 και 
αν δεν υπάρχει υπάλληλος του κλάδου αυτού κρίνεται και τοποθετείται 
υπάλληλος κλάδου ΤΕ4 και αν δεν υπάρχει και του κλάδου αυτού κρίνε- 
ται και τοποθετείται υπάλληλος των κλάδων ΔΕ30-ΔΕ24. 

Γ.3. Τμήμα Καθαριότητας. 

Για Προϊστάμενος στο Τμήμα Καθ/τας (Τμηματάρχης) κρίνεται και 
τοποθετείται υπάλληλος κλάδου ΤΕ11 και αν δεν υπάρχει του κλάδου 
αυτού κρίνεται και τοποθετείται υπάλληλος κλάδου ΔΕ2. 

Γ.4. Τμήμα Κοινωνικών Λειτουργιών. 

Για Προϊστάμενος στο Τμήμα Κοινωνικών Λειτουργιών (Τμηματάρ¬ 
χης) κρίνεται και τοποθετείται υπάλληλος κλάδου ΤΕ13 και αν δεν 
υπάρχει του κλάδου αυτού κρίνεται και τοποθετείται υπάλληλος του 
κλάδου ΔΕ2. 

Άρθρο 8 

Αρμοδιότητες Προϊσταμένων 

1. Αρμοδιότητες Διευθυντών. 

Κατευθύνουν σύμφωνα με τις οδηγίες του Δημάρχου τις υπηρεσίες 
της Διεύθυνσης που εποπτεύουν, εισηγούνται τα αντικείμενα της αρμο- 
διάτητός των, ασκούν τις αρμοδιότητες που έχουν ανατεθεί σε αυτούς 
κατ’ εξουσιοδότηση Δημάρχου, είναι υπεύθυνοι για την ομαλή και απρό¬ 
σκοπτη λειτουργία της Διεύθυνσης, εποπτεύουν και καθοδηγούν τους 
υπαλλήλους τους, παρακολουθούν την ποιότητα και πρόοδο των εργα¬ 
σιών τους, κατανέμουν κατά ορθή και δίκαιη κρίση το έργο που διεκπε-. 
ραιώνουν οι υπάλληλοι, ενημερώνουν τον Δήμαρχο για κάθε πρόβλημα 
που απαιτεί την παρέμβασή του και γενικά λαμβάνουν κάθε μέτρο που 
απαιτείται μέσα στα πλαίσια του νόμου, του παρόντος ΟΕΤ και των 
οδηγιών του Δημάρχου για την διεκπεραίωση κάθε εργασίας της Διεύ¬ 
θυνσης. Σε περίπτωση διαφωνίας μεταξύ των δύό Διευθυντών επί των 
αρμοδιοτήτων της κάθε Δ/νσης, την διαφορά επιλύει ο Δήμαρχος. 

2. Αρμοδιότητες Τμηματαρχών. 

Οι Προϊστάμενοι των Τμημάτων βρίσκονται κάτω από την άμεση 
εποπτεία του Δημάρχου και του Διευθυντή, κατευθύνουν τα Γραφεία 
που υπάγονται σε αυτούς, εισηγούνται τ’ αντικείμενα της αρμοδιότητάς 
των, ασκούν τις αρμοδιότητες που τους έχουν ανατεθεί, ελέγχουν και 
θεωρούν με τη μονογραφή τους όλα τα έγγραφα που συντάσσονται από 
τους υφισταμένους των. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Κόρινθος, 30 Ιουλίου 1991 

- . Ο. Νομάρχης ....... 

ΧΡΙΣΤΟΣ ΛΑΔΙΑΣ 

- ♦- 

Αριθ, 5123 (2) 

Τροποποίηση των αριθ. ΓΓ. 4430/25.6.81, ΓΓ. 2397/1.4.82 και 

ΓΡ 822/2.2.88 αποφάσεων του Νομάρχη Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 

Έχοντες υπόψη: 

1. Τις διατάξεις του Ν. 674/77 "«περί Αναδασμού». 


2. Τις αριθ. ΓΓ. 4430/25.6.81, ΓΡ. 2397/1.4.82 και ΓΡ. 822/ 
2.2.88 αποφάσεις μας. 

3. Την εισήγηση της Δ/νσης Γεωργίας της Νομαρχίας μας, αποφα¬ 
σίζουμε: , 

Τροποποιούμε τις αριθ. ΓΡ. 4430/25.6.81, ΓΓ. 2397/1.4.82 και 
ΓΡ. 822/2.2.88 αποφάσεις μας και εγκρίνουμε την διενέργεια ενιαίου 
και υποχρεωτικού αναδασμού στις κτηματικές περιοχές των αγ/των 
Κορώνης και Σταυροχωρίου αντίστοιχα για τις εκτάσεις που περιλαμ¬ 
βάνονται στις περιμέτρους της Α’ φάσης και Β’ φάσης των εκτελουμέ- 
νων έργων «ΠΕΔΙΑΔΑΣ ΑΧΕΡΟΝΤΑ», στις αναφερόμενες περιο¬ 
χή· 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πρέβεζα, 8 Αυγούστου 1991 
Ο Νομάρχης 

ΔΗΜΟΣΘΕΝΗΣ ΤΣΙΑΜΑΚΗΣ 

-♦- 

Αριθ. 225 (3) 

Διαπίστωση σύστασης θέσης μουσικού στη Δημοτική Φιλαρμονική Ρε- 

θύμνης. 

Ο ΠΡΟΕΔΡΟΣ ΤΗΣ ΔΗΜΟΤΙΚΗΣ ΦΙΛΑΡΜΟΝΙΚΗΣ 
ΡΕΘΪΜΝΗΣ 

Έχοντας υπόψη: 

1. Τις διατάξεις της παρ. 8 του αρθ. 5 του Ν. 1874/90. 

2. Την με αρ. 4/12.7.91 απόφασή μας για την κατάταξη σε προσω¬ 
ρινές θέσεις Ιδιωτικού Δικαίου αορίστου χρόνου, σύμφωνα με τον Ν. 
1874/90 επτά Μουσικών που είχαν προσληφθεί με σύμβαση μίσθωσης 
έργου για τις ανάγκες της Δημοτικής Φιλαρμονικής Ρεθύμνης. 

3. Την με αρ. 16/91 απόφαση του Διοικητικού Συμβουλίου με την 
οποία φαίνεται ότι οι παραπάνω κάλυπταν πάγιες και διαρκείς ανάγκες 
της Υπηρεσίας, που εγκρίθηκε με τη 49/9.7.91 απόφαση Νομαρχίας 
Ρεθύμνης. 

4. Τη γνωμοδότηση του Υπηρεσιακού Συμβουλίου αρ. 14 παρ. 9 
Ν. 1586/86 (πρακ. 4/91) διαπιστώνουμε: 

Τη δημιουργία μιας (1) θέσης Μουσικού της Δημοτικής Φιλαρμονι¬ 
κής Ρεθύμνης σε προσωρινή θέση Ιδιωτικού Δικαίου αορίστου χρόνου, 
που καταργείται αυτοδίκαια μόλις κενωθεί με οποιοδήποτε τρόπο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρέθυμνο, 12 Ιουλίου 1991 
Ο Πρόεδρος 

ΔΗΜΗΤΡΙΟΣ ΣΤΑΓΚΟΥΡΑΚΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟΙ 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8 . 00 ' έως 13 . 30 ' 


Διεύθυνση 

Καποδιστρίου 34 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΠ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547_ 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α' 

Δρχ. 

10.000 

β) 

» 

» 

» 

Β' 

» 

19.000 

Υ) 

» 

» 

» 

Γ 

» 

6.000 

δ) 

» 

» 

» 

Δ' 

» 

18.000 

ε) 

» 

» 

» 

Αναπτυξιακών Πράξεων 


12.000 

στ) 

» 

» 

» 

Ν.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

I) 

» 

» 

» 

Α.Ε. & Ε.Π.Ε. 

» 

40.000 

ια) ! 

Για 

όλα 

τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












